Song Networks

Song Networks var et svensk teleselskap som hadde basis i selskapet Tele1 Europe som ble grunnlagt i 1995. Selskapet ble børsnotert i 2000, startet samme år utbygging av fibernett. Selskapet skiftet navn til Song Networks i 2001 og kjøpte Euroringen av konkursboet til Enitel i 2002. Song Networks hadde på dette tidspunktet mesteparten av sin aktivitet i Sverige og Finland, men også en del i Norge.

I november 2004 ble selskapet kjøpt av danske TDC, etter en budkamp mellom TDC og Tele2 samme høst. Song Networks Norge AS ble dermed TDC Song AS, senere kjent som TDC Norge.

Referanser

Eksterne lenker
 TDC.no - TDCs historie og eierstruktur i Norge

Svenske teleselskaper